
Ar apvāršņiem Tēvzemi nemēro,


Jo Tēvzemes īstenais mērs


Ir sēta, no kuras tu iznācis, 


Pie vārtiem tavs šūpuļa bērzs.


Ja zvaigznes pie pasaules debesīm


Jums visas vienādas šķiet, 


Tad varoņa teiksmu par Lāčplēsi


Labāk man nestāstiet.





Vispirms ir jāiemīl šūpuļa bērzs, 


Tas ceļš, pa kuru tu nāc, 


Tā zvaigzne, pie kuras pār tālumu


Atpakaļ aicināts.


Cik mīļa būs zvaigzne vienīgā, 


Tik mīļi būs bērzi un sēta, 


Tik mīļa būs arī Tēvzeme, 


Līdz apvāršņiem iemīlēta.





Tēvzemi mēro ar mīļumu, 


Tēvzemes mērs ir sirds.


Tā vienīgā zvaigzne zvaigznājā, 


Pār tēva sētu kas mirdz.


(Laimonis Vāczemnieks.)








Ko mēs varam darīt savas valsts labā? Kāda tā būs, ir atkarīgs no mums pašiem. Būsim draudzīgi viens pret otru, darīsim labus darbus, sakopsim savu zemi- tā, kā to šajā pavasarī darījām kopējā talkas dienā! Ar cieņu izturēsimies pret citiem cilvēkiem, čakli un kārtīgi mācīsimies, lai nākotnē būt vieglāk atrast labu darbu!











Klāt novembris un mūsu tautas lielākie svētki:


11. novembris- Lāčplēša diena,


18. novembris – mūsu valsts Dzimšanas diena.


 	Latvija - tā ir mūsu zemes skaistā daba – koki, pļavas ar smaržīgiem  ziediem, straujās upītes un rāmie ezeri. Mūsu zemē ir četri gadalaiki, tāpēc varam priecāties gan par ziemas baltumu, gan pavasara maigumu, vasaras košumu un rudens krāsainību.


Latvija - tās ir mūsu mājas, vieta, kur esam dzimuši un kur dzīvojam tagad. Katram savas mājas ir mīļas un tuvas.


Latvija – tie esam mēs, mūsu vecāki, brāļi un māsas, klasesbiedri, skolotāji, cilvēki, kas mums ir līdzās.  Mēs  esam lepni, ka esam te dzimuši un uzauguši, ka šī ir mūsu valsts.


 	











Teic- kur zeme skaistākā?


	Te, kur smilgas zied.


Teic- kur skarbā zeme tā?


	Te, kur akmens dzied.





Te, kur eglēs saule riet, 


Te, kur smaržo siens,


Te, kur tēvu taka iet,


	Miglā dzērves brien, -





Te ir tava dzimtene-


Smilšainais krasts.


Te pa baltu miglas stigu


	Ceļu mājup rast.


			(Alfrēds  Krūklis.)





Mana Latvija ir ļoti skaista. Latvija ir zaļa, tajā daudz košu dabas skatu. Man patīk, kā mainās gadalaiki. Man patīk skatīties, kā noriet saule, tas ir brīnišķīgi. Debesis kļūst krāsainas. Skaisti ir saullēkti rītos. Man patīk vasara- puķes pļavās, to smarža. Katrs gadalaiks ir skaists savā veidā.





Dievs, svētī Latviju:�Zemi, cilvēkus, valodu,�Dziesmu un ticību,�Godaprātu un darba tikumu;�uzturi mūs dzīvus,�Dari mūs brīvus-�Garā un pateicībā,�Cilvēka vārda cienīgus�Latviešus�Tēvzemē un pasaulē.�(Velta Toma.)





  Man ir mīļas mājas. Manās mājās dzīvo jauki cilvēki. Nekur nav tik labi kā mājās. 





Man patīk Latvija


Ar krāsainām rudens lapām


No Latvijas tu vari iegūt visu


Atņemt to nevar


Skaista ir mūsu Latvija





Man patīk manas mājas


Ārī Latvijā man patīk


Jo tajā ir daudz dabas bagātību


Ar Latviju mēs varam lepoties


Smaidīt par visu, kas mums pieder 








Manas mājas ir Mārcienā. Tā ir ļoti skaista vieta. No rīta zālē ir rasa, cilvēki steidzas uz darbu. Es zinu, ka arī man ir jāceļas agri, lai paspētu uz skolu. Man patīk manas jaunās mājas.





Man patīk Latvija


Augsti kalni


Nav skaistāka kalna par Gaiziņu


Arī pie manas mājas ir kalns


Silta saulīte





Mana skaistākā vieta ir mājas


Ārā ir jauks laiks


Ja es varētu pārvērsties par putnu


Augstu augstu lidotu


Saule mani sasildītu








Man patīk vieta, kur es dzīvoju.


Apkārt manai mājai aug kupli koki.


Naktī mēness apspīd kokus.


Aiz mājas ir  skaisti, lieli meži.


Saule silti silda.





Man ir tik labi savās mājās!


Ārā var spēlēt futbolu ar draugiem.


Jautri smiekli skan, kad mēs spēlējamies.


Ak, mana māja ir mīļa un jauka!


Sniegs kad snieg  un pavasarī...





     Man patīk Lāču maize. Man patīk mūsu zeme-Latvija.





Manai mājai zaļi logi


Ar tumši zaļām lapu ēnām


No zāles aug baltas puķes


Ar tām rotāju savu māju


Skaista ir mana māja





Mana māja ir dzeltenā krāsā


Ārā atspīd tās logi


Jauki ir dzīvot manā mājā


Ar zaļo krāsu draudzēties


Sajūtas ir brīnišķīgas








SKOLĒNU DOMAS PAR LATVIJU UN MĀJĀM








KUR?�Kur koki aug visstaltākie?�Kur mākoņi visbaltākie?�Kur putni dzied visskaļāk?�Kur zāle zeļ viszaļāk?�Dzimtenē.�Kur avoti visdzidrākie?�Kur kovārņi visgudrākie?�Kur kaķi ņaud vismīļāk?�Kur zivis peld visdziļāk?�Dzimtenē.�Kur velli lec visellīgāk?�Kur mellenes vismellīgāk?�Kur pļavas zied viskošāk?�Kur pasaulē vis drošāk?�Dzimtenē.�Savā tautā.�                  (Pēteris Brūvers.)





DZIMTENE�Vai tu zini, kas ir Latvija?�Tā ir zeme, mana dzimtene.�Vai tu zini, kas ir dzimtene?�Tā ir zeme, kur es piedzimu.�Vai tu zini, kā es piedzimu?�Tā kā puķuzirnītis uzziedēju māmiņai,�Tā kā puķuzirnītis apvijos ap tētiņu.


(Jānis Peters.)





Savu zemi paturēt –�Savas mātes valodiņu;�Valodiņa zemi tur,�Zeme tur valodiņu.


(Andrejs Eglītis.)





TIK UN TĀ


�Nāk rudens apgleznot Latviju.�Bet nepūlies, necenties tā!�Man viņa ir visskaistākā�Tik un tā.�Mazliet par lielu, lai sasildot�Savu lakatu dotu,�Par lielu, lai paņemtu klēpī�Un apmīļotu.�Mazliet par mazu, lai palaistu vienu�Pasaules plašajos ceļos.�Par mazu, lai laistu vienu.�Es līdzi ceļos.�Nāk rudens izgreznot Latviju.�Bet nepūlies, necenties tā!�Mums viņa ir visskaistākā�Tik un tā.


                            (Māra Zālīte.)








